El Comitè per a l'Acollida de les Persones Refugiades i el Govern de la Generalitat impulsen aquest programa per a les persones sol·licitants de protecció internacional o refugiades que han fugit del seu país perquè la seva integritat física i els seus drets humans hi són greument amenaçats.
Prèviament a la inscripció com a mentor o mentora de persones sol·licitants de protecció internacional o refugiades, les persones interessades han de formar, preferiblement, un grup de dues persones com a mínim.
Les persones integrants del grup s'han de conèixer prèviament entre si (per exemple: ser familiars, amics, companys de feina, etc.), ja que això facilitarà el seu treball en equip com a grup d'acollida.
En el moment de fer la inscripció, cal indicar el correu de la persona portaveu del grup.
Posteriorment, l'equip tècnic del Programa de mentoria contactarà amb cada persona del grup per donar-vos la benvinguda i informar-vos sobre tot allò que us calgui.
Us convocaran a una entrevista per valorar conjuntament amb l'equip tècnic si el Programa de mentoria s'ajusta als vostres interessos, i si teniu el perfil adient a les característiques del Programa.
Quan s'organitzi una formació en el vostre municipi o en d'altres de propers, us convocaran a un curs de formació que tindrà una duració de 12 hores.
I, en la mesura que les entitats d'acollida proposin persones sol·licitants de protecció internacional o refugiades ubicades en el vostre municipi o d'altres de propers per participar en el Programa de mentoria, s'aniran fent les assignacions i els emparellaments amb els grups d'acollida.
Les persones sol·licitants de protecció internacional o refugiades participants seran derivades per les entitats d'acollida o l'Administració local, i es comprometen a participar en el Programa, com a part del seu procés personal per assolir, al més aviat possible, l'autonomia socioeconòmica en la nostra societat.
Aquestes persones, durant un període màxim d'un any, poden disposar de l'acompanyament o la mentoria dels grups d'acollida, per a cada persona refugiada, grup familiar o unitat de convivència.
Els mentors o mentores es comprometen a acompanyar les persones sol·licitants de protecció internacional o refugiades en el procés d'aprenentatge i consolidació de la llengua, de descoberta de l'entorn i d'ampliació
de la xarxa social i per donar-los suport
en l'itinerari laboral, dedicant-hi de 2 a 4 hores per setmana durant 8 mesos prorrogables a un any.
Disposaran d'un tècnic o una tècnica de seguiment que els donarà suport permanent mentre es participi en el Programa de mentoria.
També es vincularan a una entitat social, atès que estaran desenvolupant una tasca de voluntariat.
Excepcionalment, i a proposta de les entitats d'acollida o de les administracions locals, es poden formalitzar tàndems formats per una persona sol·licitant de protecció internacional o refugiada amb un mentor o mentora que no disposi de grup.
"Necessitem persones empàtiques, amb empenta i il·lusió, amb habilitats de relacionar-se amb persones diferents, amb ganes d'escoltar, orientar i acompanyar les persones refugiades i, també, d'aprendre de la seva experiència."
Confidencialitat de la informació
Les persones mentores hauran de mantenir la confidencialitat de qualsevol informació facilitada per la Secretaria d'Igualtat, Migracions i Ciutadania, l'equip tècnic de suport, per les entitats o l'administració local que hagi proposat la participació en el programa de les persones sol·licitants de protecció internacional o refugiades.
També s'informarà del pla d'activitats que les persones mentorades porten a terme per avançar en el procés d'assoliment de l'autonomia.
He llegit i comprès aquesta explicació del Programa català de refugi i vull participar-hi com a persona voluntària mentora.*
formació professional de grau mitjà
formació professional de grau superior
Formes part d'una entitat o organització?
Data disponible d'incorporació al programa? *
Indica el correu electrònic del portaveu
Indica el nombre de membres del teu grup
Has tingut "mentors" al llarg de la vida?
Què creus que pots aportar a una persona/família refugiada.
Què creus que et pot aportar la persona/família refugiada?
Voleu que tinguem en compte alguna cosa que no us hàgim preguntat?
He llegit i accepto el contingut de l'apartat sobre protecció de dades que consta en la sol·licitud i em comprometo a preservar la confidencialitat de les dades relacionades amb les persones mentorades i, autoritzo explícitament el tractament de categories especials de dades amb les finalitats indicades.*
* Els camps marcats amb asterisc són obligatoris.
Assegureu-vos d'haver-los emplenat tots abans d'enviar el formulari.
Informació bàsica de protecció de dades del tractament "Programes del Comitè de Refugi"
Responsable del tractament: Secretaria d'Igualtat, Migracions i Ciutadania del Departament de Treball, Afers Socials i Famílies.
Finalitat: La finalitat és desenvolupar els diferents programes que es duen a terme des del Comitè per a l'Acollida de les Persones Refugiades.
Destinataris: Les dades es cediran a organitzacions i administracions públiques amb competència amb la matèria.
Per exercir aquests drets, heu d'adreçar un escrit a la Secretaria d'Igualtat, Migracions i Ciutadania per correu postal (Calàbria, 147 08015 Barcelona)o correu electrònic (adreçat a [EMAIL] i signat electrònicament amb DNI electrònic o certificat digital reconegut).
Informació addicional al web: https://treballiaferssocials.gencat.cat/protecciodades
"BORSA DE VOLUNTARIS I INTERESSATS", titularitat de la FEDERACIO CATALANA DE VOLUNTARIAT SOCIAL amb la finalitat de realitzar de donar-vos d'alta en una assegurança, tal com estableix la llei 25/2015 del voluntariat i foment de l'associacionisme.
Podeu exercir els drets d'accés, rectificació, cancel·lació i oposició mitjançant un escrit adreçat a C/ Grassot 3, 2on, 08025 Barcelona.